Eks voodirallid olid jah kõigil. Aga ükskord oli vähemalt minu arvates kõige hullem. Oli ka  teooriatund ja siis tuli rühmaülem ning teatas, et talle ei meeldi, kuidas meie voodid tehtud on. Seejärel "Rühm 15 sekundiga linadega koridori paigale". Ime, et uksed ja seinad kasamule alles jäid. Siis oli vist viis minutit aega, et voodid ära teha. Mul tuli see kuidagi väga hästi välja ning olin juba mõned minutid enne tähtaega koridoris. Seejärel kontrolliti suvalist tuba ja ilmselgelt oli kellelgi halvasti. Uuesti. Pärast teist tegemist tahtis rühmaülem kappide puhtust kontrollida ja kapi (v.a isiklikud  asjad ja pesemisasjad) pidi voodi peale pakkima. Seejärel uuesti linadega rivvi. Õnneks hakkas minu lahingmõtlemine kohe tööle ja suutsin asjad enne linade võtmist pakitult põrandale tõsta. Siis oli 15 minutit aega, et voodi ja kapp korralikult korda teha. Kuna enne olin asjad korralikult maha tõstnud, siis oli mul see tühi vaev ning sain teistest mitu korda kiiremini valmis ning aitasin ka teistel teha. Lisaks olid mingid motivaatorid veel ning lõpuks rapsisime seal tund aega, ise läbimärg juba rallitamisest  (oli juba hilissügis ning mitte kõige palavam!). Siis oli küll asjast villand ning needsime RÜd maapõhja.